ອັງກິດສະເຫຼີມສະຫຼອງ ການສິ້ນສຸດລົງຂອງ ກິລາໂອລິມປິກ ທີ່ຕົນເປັນເຈົ້າພາບ (ວີດີໂອ)
ຜູ້ຄົນຈໍານວນຫຼາຍພັນຄົນ ພາກັນລຸລັ່ງໄປເບິ່ງ ຂະບວນແຫ່ນັກກິລາໂອລິມປິກ ແລະນັກກິລາເສຍອົງຄະໂອລິມປິກ ໃນນະຄອນຫລວງລອນດອນ.
ບັນດານັກກິລາໂອລິມປິກແລະນັກກິລາເສຍອົງຄະໂອລິມປິກ ຫຼື Paralympic ຂອງອັງກິດໄດ້ອອກເດີນສວນສະໜາມຕາມ ຖະໜົນຫົນທາງ ໃນກຸງລອນດອນ ໃນມື້ວັນຈັນວານນີ້ ນຶ່ງມື້ ຫຼັງຈາກທີ່ງານມະຫະກໍາກິລາໂອລິມປິກສຳຫຼັບຜູ້ເສຍອົງຄະ ໄດ້ສິ້ນສຸດລົງ ໃນວັນອາທິດຜ່ານມານີ້ ຜູ້ຄົນຈໍານວນຫຼາຍພັນຄົນ ໄດ້ລຸລັ່ງໄປເບິ່ງຢູ່ຕາມຖະໜົນຫົນ ທາງໃນກຸງລອນດອນ ໃນວັນຈັນວານນີ້ ເພື່ອຈະໄດ້ເຫັນໄດ້ຊື່ນ ຊົມບັນດານັກກິລາໂອລິມປິກແລະນັກກິລາເສຍອົງຄະໂອລິມປິກ ທີ່ເຂົ້າແຂ່ງຂັນເຫຼົ່ານີ້ ການເດີນສວນສະໜາມແມ່ນໄດ້ເຄື່ອນແບບຊ້າໆ ຜ່ານໃຈກາງ ກຸງລອນດອນຊຶ່ງເປັນການໃຫ້ໂອກາດ ແກ່ພວກນັກກິລາທັງຫຼາຍ ໄດ້ພົບປະກັບບັນດາແຟນໆ ທີ່ໄດ້ເຊຍໃຫ້ພວກເຂົ້າເຈົ້າໃນລະ ຫວ່າງການລົງແຂ່ງຂັນນັ້ນ ແລະກໍເປັນໂອກາດໃຫ້ພວກທີ່ໄດ້ສະນັບສະໜູນ ສະແດງ ອອກເຖິງຄວາມຮູ້ບຸນຄຸນ ແມ່ຍິງຄົນນຶ່ງໄດ້ກ່າວກັບ VOA ວ່າ ລາວມີຄວາມປື້ມປິຕິ ຍິນດີທີ່ໄດ້ເຫັນພວກນັກກິລາເຫຼົ່ານີ້ດ້ວຍຕາຕົວເອງ ການເດີນສວນສະໜາມໃນວັນຈັນວານນີ້ແມ່ນມີຂຶ້ນນຶ່ງມື້ ຫຼັງຈາກທີ່ງານມະຫະກໍາ ກິລາໂອລິມປິກສຳຫຼັບຄົນພິການ ໄດ້ສິ້ນສຸດລົງ ຫຼັງຈາກຫຼາຍໆອາທິດຂອງແຂ່ງຂັນການກິລາລະດັບໂລກ ໃນບັນຍາກາດທີ່ສ່ວນໃຫຍ່ ຈະແດດອອກ ທີ່ເຮັດໃຫ້ອັງກິດ ຄ້ວາຫຼຽນຄໍາມາໄດ້ 29 ຫຼຽນແລະ 120 ຫຼຽນສໍາຫລັບ ນັກກິລາເສຍອົງຄະນັ້ນ ເຮັດໃຫ້ພວກທີ່ເຂົ້າໄປຊົມ ໄປເຊຍໃນຖານະທີ່ເປັນປະເທດ ເຈົ້າພາບນັ້ນ ກ່າວຂຶ້ນມາຢ່າງໜ້າເສຍດາຍວ່າ ເສຍໃຈງານດັ່ງກ່າວໄດ້ເສັດສິ້ນລົງແລ້ວ